CELEX: 62020TN0761
Language: el
Date: 2020-12-20 00:00:00
Title: Υπόθεση T-761/20: Προσφυγή-αγωγή της 20ής Δεκεμβρίου 2020 — European Dynamics Luxembourg κατά ΕΚΤ

15.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/33
            
         
      Προσφυγή-αγωγή της 20ής Δεκεμβρίου 2020 — European Dynamics Luxembourg κατά ΕΚΤ
      (Υπόθεση T-761/20)
      (2021/C 88/44)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: European Dynamics Luxembourg SA (Λουξεμβούργο, Λουξεμβούργο) (εκπρόσωπος: Μ. Σφυρή, δικηγόρος)
      
         Καθής-εναγομένη: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση με την οποία η ΕΚΤ απέρριψε τις προσφορές της και για τις τρεις παρτίδες του διαγωνισμού «Παροχή Υπηρεσιών και Έργων για Παράδοση Εφαρμογών Πληροφορικής» PRO-004801 (παρτίδα 1), PRO-005110 (παρτίδα 2) και PRO-005112 (παρτίδα 3)·
               
            
                  —
               
               
                  να ακυρώσει την απόφαση της επιτροπής της ΕΚΤ που είναι αρμόδια για τον έλεγχο της ανάθεσης συμβάσεων (Procurement Review Body) με την οποία απορρίφθηκε η προσφυγή της που ασκήθηκε στο πλαίσιο της διαδικασίας προσφυγής που ορίζεται στο τμήμα VI.4 της προκήρυξης του ανωτέρω διαγωνισμού και υπό τις προϋποθέσεις που προβλέπει το άρθρο 39 της απόφασης της ΕΚΤ περί ανάθεσης συμβάσεων (ΕΚΤ/2016/2)·
               
            
                  —
               
               
                  να ακυρώσει όλες τις μεταγενέστερες σχετικές αποφάσεις της ΕΚΤ και, ειδικότερα, τυχόν αποφάσεις περί ανάθεσης της σύμβασης οι οποίες δεν κοινοποιήθηκαν στην προσφεύγουσα-ενάγουσα·
               
            
                  —
               
               
                  να της επιδικάσει αποζημίωση σύμφωνα με τα άρθρα 256, 268 και 340 ΣΛΕΕ για την απώλεια της ευκαιρίας να της ανατεθούν οι συμβάσεις ή για την απώλεια εισοδήματος που αντιστοιχεί στα κέρδη που θα αποκόμιζε αν είχε εκτελέσει τις συμβάσεις καθώς και χρηματική ικανοποίηση για τη μη περιουσιακή της ζημία·
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής, η προσφεύγουσα-ενάγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η καθής-εναγομένη υπέπεσε σε πλειάδα σφαλμάτων εκτίμησης.
               
            
                  2.
               
               
                  Με τον δεύτερο λόγο προβάλλεται ότι η καθής-εναγομένη εισήγαγε νέα, αόριστα και άγνωστα κριτήρια στο στάδιο της αξιολόγησης των προσφορών.
               
            
                  3.
               
               
                  Με τον τρίτο λόγο προβάλλεται ότι η καθής-εναγομένη ενήργησε κατά κατάχρηση εξουσίας.